New York Yanks

New York Yanks var et amerikansk fotballag som spilte i National Football League i 1950 og 1951.

1949
Laget ble stiftet i 1944 som Boston Yanks og var eid av Kate Smiths manager Ted Collins. Han hadde lyst på et lag i New York, men måtte slå seg til ro med et lag i Boston etter at New York Giants nektet å dele markedet med andre lag.

I 1949 ante Collins at All-America Football Conference var iferd med å gå under, og fikk tillatelse til å flytte Yanks til New York; istedenfor å be om en formell flytting av laget ba Collins ligaen om å avslutte Boston-laget og gi ham et nytt i New York, mest sannsynlig for å kunne skrive det av på skatten. Dette nye laget fikk navnet New York Bulldogs og delte Polo Grounds med Giants i 1949-sesongen.

1949-sesongen viste seg å være katastrofal for laget, både på banen (1–10–1) og økonomisk, med kun 48 007 tilskuere i løpet av seks hjemmekamper, hvor de høyeste tilskuertallene kom under kampen mot Giants, med 17 704 i tribunene.

Under en kamp mot Washington Redskins den 30. oktober som endte uavgjort (13–13) var det kun 3 678 tilskuere tilstede, de laveste tilskuertallene i et lags stadion siden 1939.

1950
I 1950 endret Collins lagets navn til New York Yanks og flyttet dem til Yankee Stadium, i praksis en sammenslåing av Bulldogs og AAFCs New York Yankees, som del av en avtale hvor han kjøpte rettighetene til de fleste Yankees-spillerne (18 av Yankees’ spillere i 1949 spilte for Yanks i 1950 mens kun fire av spillerne for Bulldogs i 1949—Joe Domnanovich, Joe Golding, John Nolan og John Rauch—spilte i 1950).

Etter en seier og et tap i de to første kampene vant Yanks fem på rad og lå på førsteplass i NFLs nye National Conference, 6–1. Under quarterback George Ratterman (som Yanks hentet fra Buffalo Bills etter at de ikke ble inkludert i sammenslåingen av NFL og AAFC), scoret New York 190 poeng på de fem seierne. Tilskuertallene gikk også opp, etter knapt 30 000 totalt i de tre første hjemmekampene var det 48 642 i tribunene for neste hjemmekamp, mot Chicago, og 42 673 mot Rams.) Dette skulle ende opp med å bli lagets høyedpunkt; et svakt forsvar førte til fire strake nederlag. En seier over Baltimore (som endte opp med å Baltimores siste kamp) gav dem et sesongresultat på 7–5, en tredjeplass i divisjonen og en klar forbedring over fjorårets sesong.

1951
I 1951 hadde Yanks to fremtidige Hall of Famere som linemen, Art Donovan og Mike McCormack.

Deres største motstandere skulle ende opp med å bli baseballaget som de delte bane med, New York Yankees. Yankees vant American League i MLB og ville ikke risikere at banen ble ødelagt under kampene om ligamesterskapet.

Yanks måtte derfor flytte lagets to første hjemmekamper til Los Angeles og Detroit, hvor de tapte stort i begge kampene. De neste fem kampene resulterte i fire nederlag (med en poengforskjell på −16) og en uavgjort, hvor kun en av disse ble spilt på hjemmebane (laget endte opp med å kun spille fire hjemmekamper i løpet av sesongens 12 kamper).

Med et sammenlagtresultat på 0–6–1 record var sesongen for det meste over for Yanks, og tilskuertallene dalte: de hadde kun 7 351 tilskuere i den ene hjemmekampen de spilte etter dette, et 29–27 tap mot Green Bay.

Yanks avsluttet sesongen med kun én seier, en bortekamp mot Green Bay som de vant 31–28. I laget siste kamp, mot Giants i Yankee Stadium, var det kun 6 658 som dukket opp for å se lagene spille på en frossen bane med temperaturer rundt . Yanks tapte 27–17 for et sesongresultat på 1–9–2 og endte sesongen på sisteplass i ligaen.

Med et totalt tilskuertall på 37 268 på fire hjemmekamper i 1951 (tre tap og en uavgjort) ble det rapportert at New York Yanks ble solgt tilbake til ligaen etter sesongen, men det er mer sannsynlig at laget simpelthen ble oppløst av NFL.

Ikke lenge etter kjøpte en gruppe forretningspersoner fra Dallas opp lagets spillerstall og -kontrakter og flyttet dem til Dallas under navnet Dallas Texans, som spilte i Cotton Bowl. Det laget skulle også ende opp med å bli oppløst etter kun én sesong, og lagets aktiva ble tildelt en gruppe i Baltimore som brukte dette for å stifte Baltimore Colts.

NFL og Colts (som flyttet til Indianapolis i 1984 og endret navn til Indianapolis Colts) ser ikke på laget som en fortsettelse av New York Yanks eller noen andre tidligere lag.

Draft picks i første runde

Pro Football Hall of Famere

Andre merkbare spillere
Bob DeMoss
Brad Ecklund
George Ratterman 
Jack Russell
Spec Sanders 
George Taliaferro 
Art Weiner
Buddy Young

Sesongresultater

Referanser 

Idrettslag etablert i 1949
Idrettslag opphørt i 1951
Tidligere lag i National Football League
Sport i New York
1908 i New York (delstat)
1927 i New York (delstat)